text: Ung sønderjyde bliver forbruger-ordfører
  05 februar 2014 kl. 10.12
  Efter en måned i Folketinget får det sønderjyske folketingsmedlem Anne Sina (S) nu et ordførerskab som socialdemokraternes forbrugerordfører.
  - Forbrugerpolitik er noget, der vedrører alle mennesker. Vi står jo alle ved indkøbsdisken i supermarkedet, vi er alle sammen nogen gange bange for at blive snydt på nettet og vi har alle sammen til tider svært ved at gennemskue breve fra vores bank eller forsikringsselskab, siger Anne Sina.
  Anne Sina beholder derudover hendes plads i Folketingets transportudvalg og sundhedsudvalg.
  